Jan Wawer

Jan Wawer ( Johann Wauer; * 28. awgusta 1672 w Mješicach, † 6. meje 1728 w Bukecach) bě serbski ewangelski farar, nabožinski a kulturny prócowar kaž tež jedyn z přełožerjow biblije do serbskeje rěče.

Narodźi so jako syn Mješičanskeho roboćana a studowaše po wopyće Budyskeho gymnazija wot 1696 teologiju w Lipsku. Wot lěta 1702 skutkowaše jako pomocny prědar a wot 1708 jako farar w swojej ródnej Bukečanskej wosadźe. W lěće 1710 běše sobuwudawar prěnich serbskich spěwarskich, kotrež wón sam w lěće 1719 z 42 nowymi kěrlušemi znowa wudać. Jeho přełožk Augsburgskeho wěrywuznaća do serbšćiny wosta rukopis. Nimo toho basnješe we łačonskej rěči.

Hromadźe z fararjemi Janom Běmarjom z Budestec, Janom Langu z Minakała a Matejom Jokušom z Hbjelska přełožichu jako prěni cyłu bibliju do serbšćiny. Přełožk wuńdźe krótko po Wawerjoweje smjerći w lěće 1728.

 Žórło 

Kategorija:Rodź. 1672
Kategorija:Zemr. 1728
Kategorija:Serb
Kategorija:Muž
Kategorija:Ewangelsko-lutherski duchowny
Kategorija:Awtor
Kategorija:Wosoba (Bukecy)
Kategorija:Literatura (18. lětstotk)